Δάοι

Οι **Δάοι** ή **Ομοσπονδία των Δαών** ήταν Φυλετική Συνομοσπονδία Ιρανικών Νομάδων που κατοικούσαν στην Στέπα της Κεντρικής Ασίας. Η θρησκεία τους ήταν ο Ζωροαστρισμός. Ο Ιρανολόγος Γιάνος Χαρμάτα βασίστηκε σε Έλληνες και Ρωμαίους συγγραφείς και τους ταυτίζει με τους Μασσαγέτες ή Σακκά, ζούσαν ανάμεσα στους ποταμούς Αμού Ντάρια και Συρ Ντάρια όπου ο Φλάβιος Αρριανός τοποθετεί τους Μασσαγέτες και τους Δαούς. Άλλοι συγγραφείς όπως ο Γιουσούποφ αναφέρουν τους Δάους ως υποομάδα των Μασσαγετών. Ο ιστορικός Y. A. Ζαντνεπρόφσκ τους αναφέρει με την σειρά του ως απογόνους των Μασσαγετών. Ο ιστορικός Μάρεκ Ζον Όλμπριχτ ταυτίζει τους Μασσαγέτες με τους Σακκά αλλά θεωρεί τους Δάους ως ξεχωριστή φυλετική ομάδα.

## Ιστορία

Μιά ομάδα Δάων μετανάστευσε στο Ιρανικό υψίπεδο και ενώθηκε με τους νοτιοδυτικούς Πέρσες. Ο Έλληνας ιστορικός Ηρόδοτος καταγράφει τους Δαούς ανάμεσα στις υπόλοιπες νομαδικές Περσικές φυλές όπως οι Μάρδοι, οι Δροπικοί και οι Σαγάρτοι, η ταυτότητα τους πάντως είναι αβέβαιη σε κάθε περίπτωση. Η τοποθεσία τους ήταν ανάμεσα στην Χορασμία στα βόρεια και την Παρθία με την Υρκανία στα νότια. Ο Βαβυλώνιος ιστορικός Βηρωσσός έγραψε ότι ο ιδρυτής της Αυτοκρατορίας των Αχαιμενιδών Κύρος Β΄ της Περσίας έπεσε σε μάχη κατά των Δάων. Ο Ιρανολόγος Μουχάμαντ Ντανταμάγιεφ έγραψε ότι ο Βηρωσσός ταυτίζει τους Δάους με τους Μασσαγέτες επειδή εκείνη ήταν η δημοφιλέστερη νομαδική φυλή στην Κεντρική Ασία πριν από την εποχή του. Άλλοι ιστορικοί ταυτίζουν τους Δαούς ως έναν από τους κλάδους των Μασσαγετών. Η αρχαιότερη αναφορά για τους Δαούς εμφανίστηκε σε μιά επιγραφή του βασιλιά των Περσών Ξέρξη Α΄ μαζί με τους Σάκκα. Στην Μάχη των Γαυγαμήλων εναντίον του Μεγάλου Αλεξάνδρου (331 π.Χ.) οι Δαοί πολέμησαν στο δεξιό τμήμα του στρατού των Αχαιμενιδών μαζί με τους Βακτριανούς και τους Σάκκα. Οι Δαοί επιτέθηκαν στην Μαργιανή και την Αρία (300 π.Χ.), με την επίθεση αυτή κατέστρεψαν τις πόλεις Αλεξάνδρεια και Ηράκλεια που υπήρχαν σε αυτές τις δύο χώρες. Στις αρχές του 3ου αιώνα π.Χ. εμφανίζονται οι Πάρνοι ως κλάδος των Δάων, μετακινήθηκαν στα εδάφη κατά μήκος των νοτιοανατολικών ακτών της Κασπίας στα εδάφη βόρεια της Υρκανίας. Οι άλλοι δύο κλάδοι των Δάων οι Ξάνθιοι και οι Πισσούρι ζούσαν ανατολικότερα, βόρεια της Αρίας. Τον 3ο αιώνα π.Χ. οι Πάρνοι κατέκτησαν την Υρκανία, ο αρχηγός τους Αρσάκης Α΄ της Παρθίας ίδρυσε την Δυναστεία των Αρσακιδών της Παρθίας και την αυτοκρατορία των Πάρθων ως διάδοχο των Αχαιμενιδών.

## Παραπομπές



## Πηγές

*Abetekov, A. [in Kyrgyz]; Yusupov, H. (1994). "Ancient Iranian Nomads in Western Central Asia". In Dani, Ahmad Hasan; Harmatta, János; Puri, Baij Nath; Etemadi, G. F.; Bosworth, Clifford Edmund (eds.). History of Civilizations of Central Asia. Paris, France: UNESCO. 
*Dandamayev, M. A. (1994). "Media and Achaemenid Iran". In Dani, Ahmad Hasan; Harmatta, János; Puri, Baij Nath; Etemadi, G. F.; Bosworth, Clifford Edmund (eds.). History of Civilizations of Central Asia. Vol. 2. Paris: UNESCO. 
*de Blois, François; Vogelsang, Willem (1993). "Dahae". Encyclopædia Iranica. New York City, United States: Encyclopædia Iranica Foundation; Brill Publishers.
*Yu, Taishan (2004). A History of the Relationship Between the Western & Eastern Han, Wei, Jin, Northern & Southern Dynasties and the Western Regions (PDF). Sino-Platonic Papers. Vol. 131. Philadelphia, United States: University of Pennsylvania.

Κατηγορία:Ιστορία του Τουρκμενιστάν